Код Иланџе се 13. октобра 1848. године одиграла битка између Мађарске револуционарне војске под вођством капетана Арањија и Срба граничара и србијанских добовољаца. Срби су бранили своју нацију и веру, од хегемонистички настројених Мађара, током тзв. Мађарске буне 1848. У овој бици су малобројне српске снаге потучене, и самом месту је нанета велика штета, црква је такође много оштећена, а после 4 године 1852. је и обновљена. Захваљивао се 1857. године Иланџанин Емануил Николић, врховни црквени тутор, браћи Вршчанима. Вршачка црквена општина је тада поклонила иланџанском пострадалом храму једну лепу свештеничку свечану одежду са свим пратећим деловима.